**Referat de aprobare**

***la*** ***proiectul de hotărâre privind mandatarea ADI Ecolect Mureș de a încheia contracte de servicii în baza art. 14^2 din Legea serviciului de salubrizare a localităților nr.101 din 25 aprilie 2006 (\*\*republicată\*\*) cu modificările și completările ulterioare, în vederea asigurării continuității activităților ce au făcut obiectul Contractului reziliat de delegare nr. 1676 din 21.06.2022***

ADI Ecolect Mureș în calitate de autoritate publică care are obiectivul de înființare, organizare, reglementare, finanțare, exploatare, monitorizare și gestionare în comun a serviciului de salubrizare din județul Mureș, activitatea specifică de colectare separată și transport separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat, în baza art. 2 lit. a) din Legea nr. 51/2006 a serviciilor comunitare de utilități publice, republicată, cu modificările și completările ulterioare, coroborat cu art. 2 alin. (3) lit. a) din Legea serviciului de salubrizare a localităților nr. 101/2006, republicată, cu modificările și completările ulterioare, respectiv cu luarea în considerare a art. 5 lit. i) din Ordonanța de urgență a Guvernului nr. 57/2019 privind Codul Administrativ, va asigura continuitatea activității serviciului de salubrizare în baza mandatului acordat, conform art. 14^2 din Legea serviciului de salubrizare a localităților nr. 101 din 25 aprilie 2006 (\*\*republicată\*\*) cu modificările și completările ulterioare, având în vedere situația rezilierii Contractului de delegare cu operatorul Compania de Salubritate Brantner-Veres S.A.

Având în vedere rezilierea Contractului nr.1676/21.06.2022 de delegare a activităților de colectare și transport a deşeurilor municipale şi a altor fluxuri de deşeuri, componente ale serviciului de salubrizare al Județului Mureș – zona 2 Tg. Mureș, iar perioada de 90 de zile în care operatorul are obligația de a asigura continuitatea serviciului, potrivit Ordinului ANRSC nr.640/2022, s-a încheiat, iar procedura de negociere fără publicarea prealabilă a unui anunț de participare este în curs de evaluare a ofertelor,

ADI Ecolect Mureș, în baza Caietului de sarcini simplificat pentru atribuirea unui contract de servicii, conform art. 14^2 din Legea serviciului de salubrizare a localităților nr. 101 din 25 aprilie 2006 (\*\*republicată\*\*) cu modificările și completările ulterioare, va asigura continuitatea activității de salubrizare pentru UAT-urile membre din Zona 2 Târgu Mureș.

Având în vedere cele de mai sus, apreciem că sunt întrunite condiţiile legale pentru promovarea spre aprobare a acestui proiect de hotărâre.

INIŢIATOR